**GORE ŽARE**

Gore v soncu žare, in pozdravljajo me,

vabijo me v strme skale,

dekle pojdi z menoj, tja v kraljestvo planin,

na vrhove neskončnih višin.

Fantič jaz ne grem s teboj, ker sem še premlada,

mamica me ne pusti, vem da šla bi rada,

vrni se s planine zdrav, šopek mi prinesi,

cvet planike, encijan plav, zame boš nabral.

Jaz pa v gore bom šel, dekle drugo dobil,

ti kar mamico čakaj doma,

dal ji bom šopek bom bel, in zavriskal vesel,

da v dolino se čul bo odmev.

Hojlaridre…

Le po svoje pojdi ti, zame ni še sila,

ko prišel bo čas za to, fanta bom dobila,

cvet planike, encijan plav, on mi bo podaril,

me pritisnil na srce, šepnil ljubim te.